Verðmætum símum hefur í tvígang verið stolið í Menntaskólanum í Borgarnesi frá því hann var settur í haust . Lögregla segir þetta tilfinnanlegt tjón hjá ungmennunum sem eiga símana og hafi þau jafnvel sparað allt sumarið til að kaupa þessi tæki . Unnið er að því að finna út hverjir stálu símunum en ýmsar leiðir eru til þess færar . Nýjustu símar eru mikil tækniundur , týnist slíkir símar eða sé þeim stolið , þá eru í þeim smáforritið “ app lookout “ og hægt að komast að því hver sé að nota símann og hvar hann sé staddur . Jafnvel er hægt að senda honum skilaboð og taka af honum myndir . Þá er einnig hægt að eyða öllum gögnum út úr sumum símum með skipunum úr tölvu eigandans , segir lögreglan .